钦定古今图书集成/历象汇编/庶征典/第131卷 > 王充论衡 > 《答林择之》朱熹
## 钦定古今图书集成/历象汇编/庶征典/第131卷 > 王充论衡 > 《答林择之》朱熹

熹以崇安水灾，被诸司檄来与县官议赈恤事，因为
之遍走山谷间，十日而后返。大率今时肉食者漠然
无意于民，直是难与图事。不知此个端绪，何故汨没
得如此，不见头影？因知若所学不明，天下事决无可
为之理。王丞文字足罢去，因力荐何叔京摄其事。若
得此人来，将来检放一段事，须有条理。但只恐才不
足，然终是胜今日诸公耳。此水所及不甚广，但发源
处皆是高山裂石涌水，川原田亩无复东西，皆为巨
石之积，死伤几百人。行村落间，视其漂荡之路，听其
冤号之声，殆不复能为怀。